stanford-oval/wikipedia huggingface dataset:
Expanse (televisiosarja)
Tarina

Sarja sijoittuu tulevaisuuteen jossa aurinkokuntaa on laajalti asutettu. Maa on menettämässä johtoasemaansa ja Mars-planeettaa maankaltaistetaan. Asteroidivyöhyke on raaka-ainetuottajan asemassa ja sen asuinolot synnyttävät painetta joka muuttaa ihmisiä paremmin avaruuteen sopiviksi. Pienkappaleille ja avaruusaluksille jakautuneilla vyöhykeläisillä ei ole Maan ja Marsin kaltaista hallintoa mutta osa heistä on järjestäytynyt OPA-järjestöön, jonka jotkut jäsenet harjoittavat kapinallista ja terroristista toimintaa.
Ensimmäinen kausi seuraa kolmea pääjuonnetta. Etsivä Miller etsii kadonnutta, kidnapatuksi epäiltyä henkilöä vyöhykkeellä, jäärahtialus Canterburyn miehistön vastauksena hätäkutsuun lähettämä pelastusryhmä joutuu sekaantumaan tunnuksettoman avaruusaluksen toimiin ja Maassa YK:n Avasarala politikoi pyrkien estämään täysimittaisen sodan puhkeamisen Maan ja itsenäistyneen Marsin välille.
Toisella kaudella mukaan tulee vahvemmin Marsin näkemys. Valmiiksi jännittynyt tilanne ja alkuperältään tuntematon ulkopuolinen toimija ajaa Maata ja Marsia sodan partaalle. Suurimmat tappiot kärsitään kuitenkin vyöhykkeellä ja pienkappaleilla.
Näyttelijät

| 0 | 1 | 2 |
| --- | --- | --- |
|  Steven Strait  | … |  Jim Holden   |
|  Cas Anvar  | … |  Alex Kamal   |
|  Dominique Tipper  | … |  Naomi Nagata   |
|  Wes Chatham  | … |  Amos Burton   |
|  Shohreh Aghdashloo  | … |  Chrisjen Avasarala   |
|  Shawn Doyle  | … |  Sadavir Errinwright   |
|  Frankie Adams  | … |  Roberta 'Bobbie' W. Draper   |
|  Florence Faivre  | … |  Julie Mao   |
|  Thomas Jane  | … |  Joe Miller   |
|  Chad L. Coleman  | … |  Col. Frederick Lucius Johnson   |
|  Cara Gee  | … |  Camina Drummer   |
|  Andrew Rotilio  | … |  Diogo   |
Tuotanto

The Expanse perustuu Daniel Abrahamin ja Ty Franckin taiteilijanimellä James S. A. Coreyn kirjoittamaan Expanse–kirjasarjaan.
Pilottijakson ohjasi Terry McDonough ja sen käsikirjoitti Mark Fergus ja Hawk Ostby. Sarjan kuvaukset alkoivat lokakuussa 2014 Kanadan Torontossa.
Syfy vahvisti tilanneensa sarjalle toisen tuotantokauden joulukuussa 2015, jonka esittäminen aloitettiin helmikuussa 2017.
Maaliskuussa 2017 Syfy jatkoi sarjaa kolmannelle kaudelle ja sen esittäminen alkoi huhtikuussa 2018.
Syfy kertoi toukokuussa 2018 lopettavansa sarjan tilaamisen kolmannen kauden jälkeen. Syfyllä oli vain ensiesitysoikeus Yhdysvalloissa. Ilmoituksen jälkeen tuotantoyhtiö Alcon Entertainment alkoi etsimään uutta esittäjää sarjalle. Sarjan fanit keräsivät nopeasti 100 000 allekirjoituksen adressin Syfylle toivoen sarjan jatkamista.
Toukokuussa 2018 Amazon Prime kertoi jatkavansa sarjan esittämistä neljännestä kaudesta eteenpäin.
Tuotanto > Tuotantokaudet

| Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- |
| 1 | 10 | 14. joulukuuta 2015 | 2. helmikuuta 2016 |
| 2 | 13 | 1. helmikuuta 2017 | 19. huhtikuuta 2017 |
| 3 | 13 | 11. huhtikuuta 2018 | 27. kesäkuuta 2018 |
| 4 | 10 | 13. joulukuuta2019 |  |
1. kausi kattaa noin 75 prosenttia Leviathan Wakes -romaanista.
2. kausi kattaa noin viimeiset 25 prosenttia Leviathan Wakes:istä ja noin 65 prosenttia Caliban's War:ista.
3. kausi kattaa loppupuoliskon Caliban's War:ista keskittyen Abaddon's Gate:een.
4. kausi keskittyy Cibola Burn:iin.
Tuotanto > Esittäminen

Yhdysvalloissa sarjan ensimmäiset kolme kautta ensiesitti Syfy. Kanadassa sarjaa esittää Space ja suoratoistopalvelu CraveTV, Uudessa-Seelannissa Sky ja muissa maissa Netflix.
Neljännestä kaudesta alkaen sarjan ensiesitys on Amazon Prime -nettisivustolla. Amazon hankki myös kolmen ensimmäisen kauden maailmanlaajuiset lähetysoikeudet alkaen 8. helmikuuta 2019.
Vastaanotto

Sarja on saanut pääosin hyviä arvosteluita.
Elitistin arvostelussa erityisesti sarjan realistisempi avaruuden käsittely saa kiitosta. Esimerkiksi valonnopeus asettaa rajat viestintänopeudelle ja avaruudessa ei liikuta teleporttaamalla vaan nopea siirtyminen vaatii suuria kiihtyvyyksiä, mitä ihmisen fysiologia kuitenkin rajoittaa.
Metacriticin arvostelijat antoivat sille pisteiksi 65/100 ja sivuston käyttäjien arvio sarjasta on 8,6/10 pistettä.
Rotten Tomatoesin arvostelijat pitivät sarjan tavasta sekoittaa scifiä ja salapoliisigenreä toisiinsa visuaalisesti toimivassa kokonaisuudessa. Heidän arvosanansa sarjalle on 76% ja sivuston käyttäjät ylistivät sarjaa arvosanalla 94%.
Muissa medioissa

ComiXology on julkaissut alkuperäiseen kirjasarjaan perustuvia digitaalisia sarjakuvia, joiden tarina sitoo sen päähahmot televisiosarjaan.
Aiheesta muualla

Virallinen kotisivu (Arkistoitu – Internet Archive) (englanniksi)
Expanse Internet Movie Databasessa (englanniksi)
Fabian Lysell

| Fabian Lysell> Henkilötiedot |
| --- | --- |
Syntynyt: 19. tammikuuta 2003 (ikä 21) Göteborg, Ruotsi
Kansalaisuus:   Ruotsi
Jääkiekkoilija
Lempinimi:  Fabbe
Pelipaikka:  oikea laitahyökkääjä
Maila:  oikea
Pituus:  178 cm
Paino:  80 kg
Seura
Seura:  Boston Bruins
Sarja:  NHL
Pelinumero:  23
Pelaajaura
Pääsarjaura:  2020–
Aik. seurat:  Luleå HF (SHL)
NHL-varaus:  21. varaus, 2021 Boston Bruins
Fabian Lysell (s. 19. tammikuuta 2003 Göteborg, Ruotsi) on ruotsalainen jääkiekkoilija, joka pelaa NHL-seura Boston Bruinsin organisaatiossa. Seura varasi hänet ensimmäisellä kierroksella 21. pelaajana NHL:n varaustilaisuudessa 2021. Lysell on pelipaikaltaan oikea laitahyökkääjä. Hän laukoo oikealta.
Ura > Seuraura

Lysell on Bäcken HC:n kasvatti. Hän siirtyi juniorina sittemmin Hovås HC:hen, jonka U16-junioreiden paras pistemies Lysell oli kaudella 2016–2017 tehoilla 23+30=53. Kaudeksi 2017–2018 hän siirtyi Frölunda HC:n organisaatioon. Lysell voitti kauden päätteeksi U16 SM:n hopeaa. Kaudella 2018–2019 hän jakoi tehoilla 12+16=28 koko U16 SM:n maalipörssin voiton joukkuetoverinsa Liam Dower Nilssonin kanssa ja sijoittui pistepörssissä toiseksi edellään vain joukkuetoveri William Bengtsson Söderlund. Lysell voitti sarjan mestaruuden ja hänet palkittiin arvokkaimpana pelaajana. Lysell voitti samalla kaudella myös J18 Allsvenskanin mestaruuden. Samalla kaudella hän voitti myös Göteborgin joukkueessa TV-Puckenin mestaruuden. Lysell voitti turnauksen piste- ja syöttöpörssin tehoilla 6+8=14. Kaudella 2019–2020 hänoli J18 Elitissä tehoilla 13+21=34 Frölundan paras pistemies Liam Dower Nilsson kanssa sekä paras maalintekijä Ludwig Perssonin ja Noah Hasan kanssa.
WHL-joukkue Vancouver Giants varasi Lysellin 30. pelaajana CHL:n varaustilaisuudessa 2020. Hän kuitenkin aloitti kauden 2020–2021 Frölundan J20-junioreissa, kunnes marraskuussa Lysell siirtyi Luleå HF:n SHL-joukkueeseen. Hän teki SHL-debyyttinsä vain 17-vuotiaana 8. joulukuuta 2020 Rögle BK:ta vastaan. Lysell sai ottelussa jääaikaa 6.25 minuuttia ja hän keräsi teholukeman –1. SHL-uransa avausmaalin Lysell teki seitsemännessä ottelussaan 7. tammikuuta 2021 vieraissa Frölunda HC:tä vastaan. Samassa kuussa hän teki Luulajan kanssa kevääseen 2023 asti ulottuvan jatkosopimuksen. Kaikkiaan Lysell pelasi SHL:ssä kauden aikana 26 runkosarjaottelua tehopistein 2+1=3.
Boston Bruins varasi Lysellin ensimmäisellä kierroksella 21. pelaajana NHL:n varaustilaisuudessa 2021. Hän teki jo elokuussa seuran kanssa kolmivuotisen tulokassopimuksen. Lysellin kausipalkka NHL:n puolella on 925 000 dollaria. Lysellin vahvistettiin myös lähtevän Luulajan SHL-joukkueen vahvuudesta ja siirtyvän suoraan Pohjois-Amerikkaan. Bruinsin toimitusjohtaja Don Sweeneyn mukaan seura odottaa pääsevän tekemään hänen kanssaan yhteistyötä koko kehitysprosessin ajan.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Yhdysvallat 2021 | jääkiekko |  |
Lysell pelasi alle 18-vuotiaiden MM-kilpailuissa vuonna 2021, jolloin hän voitti pronssia. Lysell oli tehoilla 3+6=9 Ruotsin paras syöttäjä ja hän jakoi joukkueen sisäisen pistepörssin voiton Isak Rosénin kanssa. Puolivälieräottelussa Yhdysvaltoja vastaan Lysell teki kaksi maalia, joista toinen jäi Ruotsin 5–2-voittoon päättyneen ottelun voittomaaliksi ja se ratkaisi joukkueelle välieräpaikan. Hänet valittiin Ruotsin ottelun parhaaksi pelaajaksi.
Lysell pelasi myös World U-17 Hockey Challengessa vuonna 2019, jolloin hän voitti Ruotsin sisäisen piste- ja maalipörssin tehoilla 5+2=7. Yhteensä Lysell on pelannut kuusi nuorten ja 30 poikien maaottelua.
FirstClass

FirstClass on graafisella käyttöliittymällä varustettu Soft Arcin kehittämä kaupallinen BBS-palvelinohjelmisto, jota kehittää nykyään Open Text Corporation. Centrinityn ja Open Text Corporationin myötä FirstClassiin on tullut mm. puheposti-, kalenteri- ja tekstinkäsittelyominaisuuksia.[lähde? ]
Aiheesta muualla

http://www.firstclass.com/ (englanniksi)
Fredrik Saltzman (nuorempi)

Fredrik Saltzman nuorempi (28. heinäkuuta 1881 Lammi – 2. elokuuta 1972 Helsinki) oli suomalainen lääkäri. Hän väitteli lääketieteen tohtoriksi 1914.
Salzmanin isä oli professori Fredrik Saltzman, äiti Emma Ruin ja puoliso vuodesta 1919 May Hjördis Breitenstein. Myös heidän pojastaan Georg-Fredrik Saltzmanista (s. 1920) tuli lääkäri. Saltzman oli Helsingin yliopiston sisätautiopin dosentti 1919–1948, Marian sairaalan sisätautiosaston ylilääkäri 1927–1948 ja Samfundet Folkhälsan i Svenska Finlandin puheenjohtaja 1951–1961. Hänelle myönnettiin professorin arvonimi 1938. Lisäksi hän oli Helsingin yliopistoon perustetun ruotsinkielisen lääketieteen professuurin hoitaja 1943–1946, ja hänen vaikutuksestaan Marian sairaalan yhteyteen perustettiin kyseistä professuuria vastannut niin sanottu IV sisätautien klinikka.
Formaali kieli

Formaali kieli on tietojenkäsittelytieteessä, matematiikassa ja logiikassa äärellisen pituisten merkkijonojen joukko, jotka on muodostettu jostakin äärellisestä aakkostosta.
On huomattava, että aakkoston on oltava äärellinen joukko merkkejä ja jokaisen merkkijonon pituuden on oltava äärellinen, mutta kieli voi hyvin sisältää äärettömän määrän merkkijonoja (koska kieleen sisältyvien merkkijonojen pituutta ei välttämättä ole rajoitettu).
Esimerkki aakkostosta on {a,b}, jolloin tämän aakkoston merkkijono voisi olla vaikkapa ababba. Tämän aakkoston tyypillinen kieli (joka sisältäisi kyseisen esimerkkijonon) olisi niiden merkkijonojen joukko, joissa on sama määrä merkkejä a ja b. Tyhjä merkkijono on merkkijono, jonka pituus on nolla. Sitä merkitään yleensä epsilonilla ε tai lambdalla λ.
Esimerkkejä

Esimerkkejä formaaleista kielistä:
kaikkien aakkoston {a,b} merkkijonojen joukko
joukko  \scriptstyle \left\{a^{n}\right\}, missä n on luonnollinen luku (siis merkkijonot, joissa on n a:ta peräkkäin)
jollakin ohjelmointikielellä kirjoitettujen ohjelmien joukko
Formaali kieli voidaan muodostaa useilla tavoilla, esimerkiksi sisällyttämällä siihen
merkkijonot, jotka jokin formaali kielioppi tuottaa (katso Chomskyn hierarkia)
merkkijonot, jotka jokin säännöllinen lauseke tuottaa
merkkijonot, jotka tunnistaa jokin automaatti, esimerkiksi Turingin kone tai äärellinen automaatti
Operaatiot

Annetuista formaaleista kielistä voidaan tuottaa uusia kieliä useilla operaatioilla. Oletetaan, että A ja B ovat jonkin aakkoston kieliä.
A:n ja B:n katenaatio AB koostuu kaikista muotoa vw olevista merkkijonoista, missä v on kielen A ja w kielen B merkkijono.
A:n ja B:n leikkaus  \scriptstyle A\cap B koostuu niistä merkkijonoista, jotka ovat molemmissa kielissä A ja B.
A:n ja B:n yhdiste  \scriptstyle A\cup B koostuu niistä merkkijonoista, jotka ovat jommassakummassa kielessä A tai B.
Kielen A komplementti koostuu kaikista aakkoston merkkijonoista, jotka eivät kuulu kieleen A.
Kielen A Kleenen tähti tai Kleenen sulkeuma A* koostuu kaikista merkkijonoista, jotka voidaan kirjoittaa muotoon  \scriptstyle w_{1}w_{2}...w_{n}, missä merkkijono  \scriptstyle w_{i} kuuluu kieleen A ja  \scriptstyle n\geq 0. Näin tuotettu kieli sisältää myös tyhjän merkkijonon ε, koska n voi olla nolla.
Aiheesta muualla

Wikimedia Commonsissa on kuvia tai muita tiedostoja aiheesta .
Formal language theory: refining the Chomsky hierarchy (PDF) (englanniksi)
Formal Language Theory (PDF) (englanniksi)
| Automaattiteoria: formaalit kielet ja formaalit kieliopit> Chomskynhierarkia | Automaattiteoria: formaalit kielet ja formaalit kieliopit> Kielioppi | Automaattiteoria: formaalit kielet ja formaalit kieliopit> Kieli | Automaattiteoria: formaalit kielet ja formaalit kieliopit> Tunnistusautomaatti |
| --- | --- | --- | --- |
| luokka 0 | Rajoittamaton | Rekursiivisesti numeroituva | Turingin kone |
|  | Rajoittamaton | Rekursiivinen | Totaalinen Turingin kone |
| luokka 1 | Yhteysherkkä | Yhteysherkkä | Lineaarisesti rajoitettu |
| luokka 2 | Yhteydetön | Yhteydetön | Pinoautomaatti |
| luokka 3 | Säännöllinen | Säännöllinen | Äärellinen |
Kukin luokka on sen yläpuolisen luokan aito osajoukko.
Ray Nettles

Ray Nettles (1. elokuuta 1949 Jacksonville, Florida – 29. syyskuuta 2009 Jacksonville, Florida) oli yhdysvaltalainen amerikkalaisen ja kanadalaisen jalkapallon pelaaja, pelipaikaltaan tukimies.
Ura

Ennen ammattilaisuraansa Nettles edusti Tennesseen yliopiston amerikkalaisen jalkapallon joukkuetta Volunteersia ja vuonna 1971 hänet nimettiin NCAA:n Southeast Conferencen (SEC) tähdistökentälliseen. Vuonna 1972 hän sai NFL-varauksen, kun Miami Dolphins varasi hänet NFL Draftin kuudennella kierroksella.
NFL:ssä pelaamisen sijaan Nettles teki sopimuksen kanadalaisen jalkapallon CFL-liigan BC Lionsin kanssa. Hän edusti Lionsia viiden kauden ajan, vuodesta 1972 vuoteen 1976, ja näiden vuosien aikana hänet nimettiin kolmesti, 1972–1974, CFL:n läntisen konferenssin tähdistökentälliseen sekä palkittiin vuonna 1973 sekä läntisen konferenssin että koko liigan parhaana linjamiehenä.
Vuonna 1977 Nettles siirtyi pelaajakaupassa Toronto Argonautsiin ja sieltä vuonna 1978 Hamilton Tiger-Catsiin. Hänet nimettiin molempina vuosina CFL:n itäisen konferenssin tähdistökentälliseen. Kauden 1979 hän edusti Ottawa Rough Ridersia ja uransa viimeisen kauden, kauden 1980, Calgary Stampedersia. Vuonna 2005, 25 vuotta yhdeksänvuotisen ammattilaisuransa päättymisen jälkeen, hänet valittiin Canadian Football Hall of Fameen. Samana vuonna Hall of Fameen valittiin pelaajat Rod Connop, Ed George ja Willie Pless sekä valmentaja Gord Currie.
Nettles kuoli syyskuussa 2009, 60-vuotiaana. Hän sairasti keuhko- ja maksasyöpää.
Aiheesta muualla

Ray Nettles Canadian Football Hall of Famen verkkosivuilla (Arkistoitu – Internet Archive)
Ridda-sodat

Kartta Ridda-sodan taisteluista
Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Ridda-sodat syntyivät islamilaisen historiankirjoituksen mukaan  Arabian niemimaalla kun beduiiniheimot kapinoivat Medinan keskushallintoa vastaan profeetta Muhammadin kuoleman jälkeen vuonna 632. Tapahtuma nimettiin nimellä ridda eli islamista luopuminen. Tapahtuman historiallinen kuvaus ei perustu aikalaislähteisiin vaan myöhempään islamilaiseen perinteeseen.
Hadith-perinteen kertomus > Sotien syntymisen tausta

Perinteisen islamilainen historiankirjoituksen mukaan useat beduiiniheimot kieltäytyivät maksamasta almuveroa Medinaan ja luopuivat islamista. Tämä käsitys syntyi 800-luvulla, kun islamin varhaishistoriaa kirjoitettiin uudestaan silloisten uskonnollisten näkemysten mukaan. Jaakko Hämeen-Anttilan mukaan islam oli merkinnyt beduiiniheimoille poliittista liittolaissuhdetta Muhammadin hallinnon kanssa. Tämä suhde katsottiin päättyneeksi Muhammadin kuoltua. Itse islamista ei olisi luovuttu, vaan taustalla oli irtautuminen veronmaksusta Medinan keskushallinnolle.
Hadith-perinteen kertomus > Sotien lopputulos

Sodat päättyivät nopeasti kun heimot pakotettiin Medinan keskusvallan alle ja beduiineistä tehtiin ainakin nimellisesti muslimeita. Ridda-sotien aikana Arabian niemimaalle syntyi kilpailevia profeettoja, ns. ridda-profeettoja. Perinteisen islamilaisen historiankäsityksen mukaan kyse oli Muhammadin jäljittelijöistä. Osa profeetoista aloitti toimintansa jo Muhammadin eläessä ja ehdotti hänelle jopa yhteistyötä. Luultavasti osa ridda-profeetoista katsoi vain jatkavansa Muhammadin työtä. Eräiden ridda-profeettojen, kuten Tulaihan, tiedetään "kääntyneen takaisin" islamiin ja eläneen kunnioitettuna muslimina.
Historiantutkimuksen näkökulmia

Tiedot Ridda-sodista ovat islamilaista tarinaperinnettä, joka koottiin talteen 800- ja 900-luvuilla. Koska väliaika 600-luvun tapahtumiin on niin pitkä, tarinoilla ei ole historiallista lähdearvoa, ja Ridda-sotia on myös pidetty mielikuvituksen tuotteena.
Ray Parlour

| 0 | 1 | 2 |
| --- | --- | --- |

Henkilötiedot
Koko nimi: Raymond Parlour
Syntymäaika: 7. maaliskuuta 1973 (ikä 51)
Syntymäpaikka: Lontoo, Englanti, Yhdistynyt kuningaskunta
Pelipaikka: Keskikenttäpelaaja
Junioriseurat
1988–1992: Arsenal
Seurat
| Vuodet | Seura | O (M) |
| 1992–2004 2004–2007 2007 | Arsenal Middlesbrough Hull City |  |
Maajoukkue
| 1999–2000 | Englanti | 10 (0) |
Raymond ”Ray” Parlour (s. 7. maaliskuuta 1973 Lontoo) on englantilainen entinen jalkapalloilija.
Parlour muistetaan parhaiten Arsenalista. Hän pelasi seurassa 13 kauden aikana kaikkiaan 466 ottelua.
Saavutukset Arsenalissa

Valioliiga 1998, 2002, 2004
FA Cup 1993, 1998, 2002, 2003
Liigacup 1993
Charity Shield/Community Shield 1998, 1999, 2002
Cup-voittajien cup 1994
Aiheesta muualla

Parlour Arsenalin sivustolla (englanniksi)
Fiskå

| Fiskå |
| --- | --- |
 Fiskå
 Koordinaatit: 62°06′00″N, 5°33′29″E 
Valtio:  Norja
Lääni:  Møre ja Romsdal
Kunta:  Vanylven
Pinta-ala:  
 – Maa:  0,7 km²
Väkiluku (2023):  487
 – Väestötiheys:  695,7 as./km²
Infobox OKVirheellinen NIMI-arvo: 
Fiskå tai Fiskåbygd on taajama Vanylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 487 vuonna 2023.
Vanylvenissä ilmestyy paikallislehti Synste Møre.
Rionegro

| Rionegro |
| --- | --- |
 lippu:  vaakuna
 Rionegro
 Koordinaatit: 6.15343°N, 75.3737°W 
Valtio:   Kolumbia
Departementti:  Antioquia
Väkiluku (2005)  ():  100 502
 
 www.rionegro.gov.co 
Infobox OKVirheellinen NIMI-arvo: 
Rionegro on kunta ja kaupunki Kolumbian Antioquian departementissa, linnuntietä noin 25 kilometriä Medellinistä itäkaakkoon. Vuoden 2005 väestönlaskennassa sen väkiluku oli 100 502 asukasta ja väestöennuste arvioi vuoden 2017 kesäkuun lopun väkiluvuksi noin 124 219 asukasta. Kunnan länsiosassa toimii José Maria Córdovan kansainvälinen lentoasema, joka on toinen Medellinin suurkaupunkialueen suurista lentoasemista.
José María Córdovan kansainvälistä lentoasemaa.
Aiheesta muualla

Kuvia tai muita tiedostoja aiheesta Rionegro Wikimedia Commonsissa
Riviera Punavuori

| Riviera Punavuori |
| --- | --- |
Osoite:  Telakkakatu 7, 00150 Helsinki
Kaupunginosa:  Punavuori
Rakennus:  Merikortteli
Perustettu:  18. marraskuuta 2022
Omistaja:   Atte Laurila  Hanna Hynynen 
Elokuvasalit:  2
Istumapaikat:  59
Aiheesta muualla
Elokuvateatterin kotisivut
Infobox OKNimi-testi OK: 
Riviera Punavuori on vuonna 2022 perustettu elokuvateatteri Merikorttelin kiinteistössä Helsingin Punavuoressa. Teatterissa on kaksi salia, joista toisessa on 33 paikkaa ja toisessa 26. Teatteri perustettiin vastauksena Riviera Kallion korkeaan kysyntään.
Elokuvasaleissa on istumapaikkoina sohvia, ja teatterissa on myös keittiö ja baari. Rivieran on sanottu panostavan perinteistä elokuvateatteria enemmän ruoka- ja juomatarjontaan, erityisesti viineihin. Toinen perustajista on kutsunut yritystään ”elokuvateatteriksi ja leffaravintolaksi”. Tarjoilijan voi kutsua sohvapöydän luokse nappia painamalla. Rivieran elokuvaliput ovat tavallista kalliimpia.
Ohjelmistoon kuuluu sekä viihde- että taide-elokuvia. Yrittäjät ovat luvanneet myös muun muassa sing-along-näytöksiä, toiveklassikoita ja keikkataltionteja.
Aiheesta muualla

Kotisivut
Ro-45 (1943)

| Ro-45 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  20. lokakuuta 1942
Laskettu vesille:  21. heinäkuuta 1943
Palveluskäyttöön:  11. tammikuuta 1944
Poistui palveluskäytöstä:  10. heinäkuuta 1944
Loppuvaihe:  upotettu 1. toukokuuta 1944
Tekniset tiedot
Uppouma:  1 115t (pinnalla) 1 447 t (sukellus)
Pituus:  79,00 m (vesiraja) 80,50 m (kokonaispituus)
Leveys:  7,05 m
Syväys:  4,07 m
Koneteho:  4 200 bhp (pinnalla) 1 200 shp (sukellus)
Nopeus:  19,7 solmua (pinnalla) 8 solmua (sukellus)
Miehistöä:  54
Aseistus
Aseistus:  1 × 8 cm/40 ilmatorjuntatykki 4 × 53 cm torpedoputkea 2 × 25 mm ilmatorjuntatykkiä
Ro-45 oli keisarillisen Japanin laivaston vuonna 1944 valmistunut Kaichū-tyyppinen sukellusvene toisessa maailmansodassa.
Valmistus

Alus tilattiin vuoden 1941 hankinnoissa Mitsubishin Kōben telakalta, missä köli laskettiin 20. lokakuuta 1942. Alus laskettiin vesille 21. heinäkuuta 1943 ja otettiin palvelukseen 11. tammikuuta 1944.
Palvelus

Alus upposi 1. toukokuuta 1944 Trukin eteläpuolella ja poistettiin alusluettelosta 10. heinäkuuta.
Ro-43 (1943)

| Ro-43 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  6. lokakuuta 1942
Laskettu vesille:  5. kesäkuuta 1943
Palveluskäyttöön:  16. joulukuuta 1943
Poistui palveluskäytöstä:  10. huhtikuuta 1945
Loppuvaihe:  upotettu 27. helmikuuta 1945
Tekniset tiedot
Uppouma:  1 115t (pinnalla) 1 447 t (sukellus)
Pituus:  79,00 m (vesiraja) 80,50 m (kokonaispituus)
Leveys:  7,05 m
Syväys:  4,07 m
Koneteho:  4 200 bhp (pinnalla) 1 200 shp (sukellus)
Nopeus:  19,7 solmua (pinnalla) 8 solmua (sukellus)
Miehistöä:  54
Aseistus
Aseistus:  1 × 8 cm/40 ilmatorjuntatykki 4 × 53 cm torpedoputkea 2 × 25 mm ilmatorjuntatykkiä
Ro-43 oli keisarillisen Japanin laivaston vuonna 1943 valmistunut Kaichū-tyyppinen sukellusvene toisessa maailmansodassa.
Valmistus

Alus tilattiin vuoden 1939 hankinnoissa Mitsubishin Kōben telakalta, missä köli laskettiin 6. lokakuuta 1942. Alus laskettiin vesille 5. kesäkuuta 1943 ja otettiin palvelukseen 16. joulukuuta.
Palvelus

Alus upposi 27. helmikuuta 1945 ilmahyökkäyksessä lähellä Iwo Jimaa ja poistettiin alusluettelosta 10. huhtikuuta.
Rivignano Teor

| Rivignano Teor |
| --- | --- |
 Rivignano
 Rivignano Teor
 Koordinaatit: 45°52.5′N, 13°02.5′E 
Valtio:   Italia
Alue:  Friuli-Venezia Giulia
Maakunta:  Udine
Perustettu:  1.1.2014
Pinta-ala:  
 – Maa:  47,75 km² km²
Väkiluku (1.1.2021):  6 174
 – Väestötiheys:  129 as./km²
 
 www.comune.rivignanoteor.ud.it 
Infobox OKVirheellinen NIMI-arvo: 
Rivignano Teor on kunta Italiassa Friuli-Venezia Giulian alueella olevassa Udinen maakunnassa. Sen pinta-ala on 47,75 neliökilometriä ja vuoden 2021 alussa asukkaita oli 6 174.
Kunta perustettiin vuonna 2014, kun kaksi kuntaa, Rivignano ja Teor, yhdistyivät muodostaen Rivignano Teorin kunnan. Vuoden 2013 lopussa Rivignanossa oli 4 430 asukasta ja Teorissa 1 951 asukasta.